Diari Oficial de la Generalitat Valenciana


Sumari del DOGV 9174, del 15-09-2021 (2021/9141)

Extracte de la Resolució de 7 de setembre de 2021, de la rectora de la Universitat d'Alacant, per la qual es convoquen ajudes per a estudiants del Programa de doctorat en Filosofia i Lletres. Curs 2020-2021.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9174

Data del DOGV
:   15-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9141


Data del document
:   07-09-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 7 de setembre de 2021, de la rectora de la Universitat d'Alacant, per la qual es convoquen ajudes per a estudiants del Programa de doctorat en Filosofia i Lletres. Curs 2020-2021. [2021/9141]  
BDNS (identif.): 582927.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/582927  
  
Primer. Persones beneficiàries  
Podrà participar tot l'alumnat matriculat durant el curs 2020-2021 en el Programa de doctorat en Filosofia i Lletres de la Facultat de Filosofia i Lletres de la Universitat d'Alacant.  
  
Segon. Objecte  
Oferir una ajuda econòmica per a sufragar part de les despeses de desplaçament de l'alumnat del programa de doctorat en Filosofia i Lletres, i així afavorir la mobilitat.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 9 de setembre, en la següent URL:  
https://www.boua.ua.es/acuerdos/descargaracuerdo/15623  
  
Quarta. Quantia  
La dotació econòmica màxima de la convocatòria és de 7.500 €.  
Es convoquen ajudes per un total de 7.500 € que es repartiran entre tot l'alumnat que complisca els requisits de la present convocatòria, amb les següents quanties:  
Tipus 1. Ajuda de fins a 500 € quan es tracte d'una estada superior a quinze dies, o d'un congrés científic celebrat en un centre acadèmic que disti més de 2.500 km de la UA i del domicili del sol·licitant.  
  
Tipus 2. Ajuda de fins a 300 € quan es tracte d'un congrés científic o participació en una activitat acadèmica celebrats en un centre acadèmic que disti més de 150 km i menys de 2.500 km de la UA o del domicili del o la sol·licitant.  
  
Cinqué. Termini de presentació de sol·licituds  
El termini per a presentació de sol·licituds serà de 20 dies naturals iniciant-se l'endemà de la publicació d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Concessió d'ajudes: es repartiran 7.500 € equitativament entre tot l'alumnat sol·licitant que complisca els requisits següents:  
- Haver realitzat i acabat entre l'1 de setembre de 2020 i el 31 d'agost de 2021 un desplaçament a un centre acadèmic que diste més de 150 km de la Universitat d'Alacant (UA) i del domicili durant el curs del o la sol·licitant:  
a) Estada d'un mínim de quinze dies en una universitat o centre d'investigació superior.  
b) Assistència a un congrés científic amb presentació de comunicació.  
S'haurà d'aportar certificat de l'estada signat per l'investigador o la investigadora responsable en el centre de destinació o certificat de presentació de comunicació en congrés.  
  
Alacant, 7 de setembre de 2021.- La vicerectora d'Estudiants i Ocupabilitat, ( p. d. R 22.12.2020): Rosario Isabel Ferrer Cascales.